Карарчу ханна Оьрсийчохь ун хьакхаделла хаавелла 147 стаг. Ткъа карантинехь ву 18 эзар вахархо. Изоляцин хьелаш ца лардинчарна 5 шаре кхаччалц набахти кхачор ю, дIахьедина Москварчу Iедало. ЦIенойн учашкахь а, арахь а лаьттачу видеркамерийн гIоьнца шахьарарчу полицино хIинцале Iораваьккхина 200 карантинан низам талхийна стаг – чуьра нехаш дIакхийса я юург эца туьканашка лелла уьш.